text: Bamse hyldes i Horsens 
  06 januar 2011 kl. 13.25
  Horsens All Stars og en række musikere fra byen vil hylde den afdøde folkekære sanger Flemming "Bamse" Jørgensen.
  Det sker den 29. januar på Horsens Ny Teater i forbindelse med det årlige Horsens All Stars.
  - Hele det Horsensianske musikliv støtter op omkring at dedikere denne dag til Bamse. Alle bands og jamgrupper er blevet opfordret til at spille mindst ét Bamse-nummer efter eget valg. Vi vil på denne måde ære og sige tak til Bamse for sangen", siger Machai Løgager Gordon fra initiativgruppen bag arrangementet.  
  
  Frivillige
  Gruppen bag Horsens All Stars består af 6 musikere med ideer og lyst til at gøre noget sjovt, anderledes og berigende for lokale musikere og for byens borgere. Hele arrangementet bygger på frivillige kræfter.
  